Όστιν Μαχόουν

Ο Όστιν Μαχόουν (Austin Mahone, 4 Απριλίου 1996) είναι Αμερικανός τραγουδιστής της pop και στιχουργός.

 Πρώτα Χρόνια 
Ο Όστιν γεννήθηκε στις 4 Απριλίου 1996 στο Σαν Αντόνιο του Τέξας και είναι το μοναχοπαίδι της Μισέλ Λι Μαχόουν (Ντεμιάνοβιτς) και του αείμνηστου Τσαρλς Έντγκαρ Μαχόουν, ο οποίος απεβίωσε όταν ο Όστιν ήταν μόλις 1,5 ετών. Φοίτησε στο σχολείο Lady Bird Johnson High School.thumb|Austin Mahone

 Καριέρα 
Ο Όστιν ξεκίνησε την καριέρα του, ανεβάζοντας βίντεο στο YouTube με τον φίλο του, Alex Constancio, τον Ιούνιο του 2010. Στη συνέχεια ανέβασε και άλλα βίντεο με αποτέλεσμα να αποκτήσει θαυμαστές. Τον Οκτώβρη του 2011 ανέβασε ένα βίντεο στο οποίο τραγουδούσε το Misletoe του Τζάστιν Μπίμπερ. Τον Φεβρουάριο του 2012, κυκλοφόρησε το πρώτο του single 11:11. Τον Ιούνιο του 2012, κυκλοφόρησε το πρώτο του άλμπουμ μικρής διάρκειας (EP) με ονομασία "Extended Play" στα iTunes της Ιαπωνίας. Στις 5 Ιουνίου 2012, ο Όστιν δημοσίευσε το δεύτερο του Single Say Something, αν και δεν κυκλοφόρησε επίσημα στα iTunes, μέχρι να υπογράψει με τη δισκογραφική του (Chase/Universal Republic Records), στις 28 Αυγούστου του 2012. Το Say Something κυκλοφόρησε επισήμως στις 30 Αυγούστου 2012. Τον Νοέμβρη του 2012 έγινε Teen Ambassador για τη σειρά ρούχων του Λιλ Γουέιν Trukfit.

Έχει γυρίσει διαφημίσεις για τα Mc Donald's και τα Hot Nuts (μεξικάνικα σνακ). Το 2013 έλαβε το βραβείο MTV Artist To Watch και άνοιγε τις συναυλίες της περιοδείας Red της Taylor Swift. Τον Οκτώβρη του 2013, άρχισε την MTV Artist To Watch Tour. Το τραγούδι Mmm Yeah κυκλοφόρησε σαν το πρώτο single του The Secret EP τον Ιανουάριο του 2014. Το Secret Ep κυκλοφόρησε ολόκληρο στις 27 Μαΐου 2014. Τον Ιούλιο του 2014 ο Μαχόουν άρχισε τη δεύτερη περιοδεία του με τίτλο Austin Mahone:Live On Tour.

 Δισκογραφία 
 Extended Play (2013)
 The Secret (2014)
 Dirty Work (2015)

 Φιλμογραφία 

 Τηλεόραση 
ΈτοςΤίτλοςΡόλοςΣημειώσεις2013Big Time RushΟ εαυτός του"Big Time Dreams" (Σεζόν 4, επεισόδιο 12)2014The MillersΆνταμ"Bahama Mama" (Σεζόν 1, επεισόδιο 16)2014Fashion PoliceΟ εαυτός του"Spring Fever" (Σεζόν 9, Επεισόδιο 16)

 Web σειρές 
ΈτοςΤίτλοςΡόλοςΣημειώσεις2012-13Austin Mahone TakeoverΟ εαυτός τουWeb σειρά2013-14Mahomie MadnessΟ εαυτός τουWeb σειρά

 Προσωπική ζωή 
Είναι Χριστιανός καθολικός. Η πρώτη του γνωστή σχέση ήταν αυτή με την νεαρή ηθοποιό Στέφανι Σκοτ (γνωστή για τη συμμετοχή της, στη σειρά "ANT Farm" του Disney Channel). Η σχέση τους κράτησε ένα χρόνο (2012-2013). Αμέσως μετά, φημολογήθηκε αρκετά οτι ο Όστιν έχει σχέση με την νεαρή τραγουδίστρια & μέλος του γυναικείου συγκροτήματος Fifth Harmony, Καμίλα Καμπέλο, ενώ η ίδια η Καμίλα, στις 24 Νοεμβρίου 2014, μίλησε για τη σχέση και το χωρισμό τους στον ραδιοφωνικό σταθμό  96.1 KISSFM, τονίζοντας οτι ο Μαχόουν ήταν εκείνος που της ζήτησε να χωρίσουν. Την ίδια χρονιά και μετά τον χωρισμό του, απο την Καμίλα, φήμες ήθελαν τον Όστιν να έχει βρει τον έρωτα, στο πρόσωπο της διεθνούς φήμης τραγουδίστριας & ηθοποιού Σελίνα Γκόμεζ, αλλά εκείνος απάντησε σε συνέντευξη του, λέγοντας οτι είναι απλά καλοί φίλοι. Τον Ιούνιο του 2014, έγινε γνωστή η σχέση του με τη νεαρή τραγουδίστρια Becky G, η οποία ξεκίνησε τη καριέρα της και αυτή ως Youtuber. Το ζευγάρι αγαπήθηκε πολύ απο τα χολιγουντιανά μέσα ενημέρωσης ενώ και οι θαυμαστές των δύο τραγουδιστών τους αγάπησαν πολύ, δίνοντας το ship name "bestin". Τελικά, το καλοκαίρι του 2015 αποφάσισαν να χωρίσουν, αφού οι επαγγελματικές τους υποχρεώσεις τους έκαναν να απομακρυνθούν. Και οι δύο πάντως, δηλώνουν οτι έχουν παραμείνει φίλοι.

 Εξωτερικοί σύνδεσμοι  

Κατηγορία:Τραγουδιστές ποπ
Κατηγορία:Αμερικανοί τραγουδιστές